3. ΒΑΣΙΛΙΚΟΝ ΔΙΑΤΑΓΜΑ της 12/14 Μαρτ. 1949 Περί τρόπου αποδόσεως εις τα Ειδικά Ταμεία Μονίμων Οδοστρωμάτων των εισπράξεων του άρθρ. 11 του υπ’ αριθ. 843/1948 Α. Νόμου. Έχοντες υπ’ όψει: τας διατάξεις του άρθρ. 7 του Α.Ν. 843/1948 κλπ. Άρθρον μόνον.-Η απόδοσις υπό της Τραπέζης της Ελλάδος εις τα Ταμεία Moνίμων Οδοστρωμάτων των εισπράξεων περί ων προβλέπει η διάταξις της παρ. 2 του άρθρ.11 του Α.Ν. 843/1948, θα ενεργήται κατά δίμηνον, κατόπιν εγγράφων εντολών του Υπουργού των Δημοσίων Έργων, μετά γνώμην του Συμβουλίου των Δημοσίων Έργων, προς την Τράπεζαν της Ελλάδος, χρεώσει του παρ’ αυτή λογαριασμού «Έσοδα Ταμείων Μονίμων Οδοστρωμάτων Α.Ν. 843» και επί τη βάσει του κατά το οικονομικών έτος 1948-49 επιτευχθέντος μισθώματος εκ της καταργηθείσης φορολογία των διοδίων. Εξαιρετικώς η απόδοσις των από 10 Ιαν. 1949 μέχρι τέλους Φεβρουαρίου 1949 ως άνω εισπράξεων, ενεργηθήσεται εντός του πρώτου δεκαημέρου του Μηνός Μαρτίου 1949. Εις τον αυτόν επί των Δημοσίων Έργων Υπουργόν ανατίθεμεν την δημοσίευσην και εκτέλεσιν του παρόντος Δ/τος. 